《探梅》
宋代·李洪

瓯粤千山外，清愁只个般。
澹烟增态度，飞霰斗高寒。
郑圃乘风驭，孤山傍水看。
少陵诗兴动，题品信知难。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。